Mà del Rei

La Mà del Rei és el conseller en cap del rei de Gerland i executor de les seves ordres al regne.El nomena el Rei d'entre qualsevol del seus súbdits conferint-li personalment l'insígnia de la Mà.

Els deures de la Mà del Rei inclouen comanar les cases nobles en batalla, redactar lleis, dispensar justícia i, en general, dirigir el dia dia del govern del regne. La Mà pot actuar com a substitut del rei quan aquest es trobi indisposat o absent. És membre del Consell Reial i el presideix en cas de que aquest no es trobi present.

Descripció
En general, la Mà és considerat el segon home més poderós de tot el regne, tot i que molts fins hi tot n'hi ha han tingut la reputació de governar sobre el mateix Rei. Generalment és qualificada com una feina difícil i poc agradable, però d'una gran responsabilitat. Una dita popular resa "El Rei somnia, la Mà construeix", però el poble s'ha decantat popularment per una versió menys cortès, "El Rei caga i la Mà neteja la merda".

La Mà té dret a residir en una torre a la Ciutadella de Thorn, anomenada Torre de la Mà, i llueix permanentment l'emblema de la Mà, una característica insígnia de metall amb aquesta forma, que ha d'estar sempre en el seu poder.

Encara que - contràriament el que és habitual - la Mà no sigui una persona de sang noble, té el dret de ser tractat com a "Senyor"  o "Lord" per la resta i a ostentar les mateixes prerrogatives protocolàries. Usualment s'utilitza el tractament de "Lord Mà" per dirigir-se a ell.

Privilegis
La Mà del Rei només respon davant del monarca, i per tant, només pot ser jutjat per aquest. En canvi, ell té la potestat de jutjar i sentenciar a mort a qualsevol altre súbdit, llevat de la Familia Reial, el Llegat de la Fe, que és inviolable davant la llei temporal, i els monjos i els mestres, que tenen el seu propi sistema penal. A més, pot donar, en nom del Rei, el Perdó de Gràcia als acusats davant d'un tribunal menor.

La Mà és l'únic custodi del Segell Reial, que permet atorgar el consentiment reial als documents que expedeix i convertir les decisions del Consell en lleis.

A més la Mà del Rei també pot viatjar arreu de les terres del regne sense pagar cap tipus de peatge.